section_heading: Povijest
paragraph_text: Krčko sportsko društvo je tijekom Drugog svjetskog rata privremeno obustavilo svoje aktivnosti, a prva nogometna utakmica u poslijeratno vrijeme odigrana je 1946. godine s Puntom. Godine 1947. Sportsko društvo Krk preimenovano je u SD Partizan s više od stotinu aktivnih sportaša uključenih u šest sportskih sekcija: nogomet, plivanje, laka atletika, boks, stolni tenis, odbojka te fiskulturno društvo. Zbog loših veza s kopnom nogometaši Krka su do 1968. godine igrali utakmice po otoku i s najbližim susjedima (Cres, Vinodol...). Dvije godine igralo se i prvenstvo Kvarnerskih otoka. Godine 1968. Krk se uključio u redovita natjecanja Podsaveza Rijeka, da bi najveće uspjehe postizao u proteklih desetak godina kada je krčki trećeligaš stigao nadomak Druge HNL te igrao u završnici Kupa Hrvatske s prvoligaškim momčadima Osijeka i Lokomotive.<ref>